Pozitív diszkriminációban részesítenék a helyi gazdákat | Kitekintő.hu
A szlovák kormány várhatóan jogszabályt alkot arra, hogy pozitívan diszkriminálják a termőföld vásárlás során a helyi gazdákat. A Hospodárske noviny lap információi szerint a törvény várhatóan jövő tavasszal lép majd érvénybe.
Előnyben részesülnének azok a személyeknek akik legalább három éve azon a településen folytatnak agrárvállalkozást, amely kataszterében található az eladásra szánt föld. A törvény kivitelezése bejelentési kötelezettséget is előír, az aki mezőgazdasági földjét szeretné eladni, eladási szándékáról tájékoztatnia kell az agrártárcát.
Ha egy meghatározott időn belül egy helyi érdeklődő sem jelentkezne, akkor egy újabb megszabott ideig a szomszédos településeken vállalkozó gazdák vehetnék meg a földet. A harmadik kör az összes szlovákiai vállalkozó, ezt követően pedig szabadon megveheti bárki.A minisztérium ezzel azt akarja támogatni, hogy azoké legyen a föld, akik azon dolgoznak. A napilap szerint az árakra vonatkozó elképzelések még nem teljesen egyértelműek. A tervezet szerint az eladásra kínált földért a “megszokott, bevett” ár kérhető, ám nincs szű arról, hogy ez azonos-e a piaci árral.
Jogi szakértők szerint vannak még gyenge pontjai a tervezetnek. Kényszerhelyzetbe kerülhetnek azok, akik gyorsan el szeretnék adni földjüket, nincs idejük várakozni, így a helyi nagyvállalkozók előnybe kerülhetnek.
Jelenleg a szlovákiai gazdák az általuk megművelt föld mintegy 90 százalékát bérlik. A kormány tervei szerint kedvező hitellehetőséget kínál nekik a földek megvásárlására.
agrártámogatás Kárpát-medence mezőgazdaság Szlovákia	2013-11-19
agrártámogatás Kárpát-medence mezőgazdaság Szlovákia
iszlám Németország Latin-Amerika Szlovákia Szerbia Ukrajna EU gazdaság Európa Kelet-Ázsia Szíria Amerika Nagy-Britannia Equilor USA Magyarország Kína Kárpát-medence Oroszország Románia